อินยัวร์แอเรียเวิลด์ทัวร์

**อินยัวร์แอเรียเวิลด์ทัวร์** () เป็นทัวร์คอนเสิร์ตรอบโลกครั้งแรกของเกิร์ลกรุปเกาหลีใต้ แบล็กพิงก์ ทัวร์เริ่มวันที่ 10 พฤศจิกายน 2018 ในโซล เกาหลีใต้ และสิ้นสุดเมื่อวันที่ 22 กุมภาพันธ์ 2020 ในฟูกูโอกะ ญี่ปุ่น เพื่อส่งเสริมอัลบั้ม *[[สแควร์อัป (อีพี)|สแควร์อัป]]* (2018) และ *[[คิลดิสเลิฟ]]* (2019) เยือนทั้งหมด 17 ประเทศ และ 26 เมืองทั่วโลก

*อินยัวร์แอเรียเวิลด์ทัวร์* เป็นทัวร์ของเกิร์ลกรุปเกาหลีที่มีรายได้สูงที่สุด และยังชนะรางวัลทัวร์คอนเสิร์ตแห่งปี ในงานพีเพิลส์ชอยซ์อะวอดส์ครั้งที่ 45 ด้วย

## เบื้องหลัง
### แบล็กพิงก์ 2018 ทัวร์ [อินยัวร์แอเรีย] โซลเอ็กซ์บีซีการ์ด
ในวันที่ 12 กันยายน มีการประกาศว่าวงจะจัดคอนเสิร์ตในโซลครั้งแรกชื่อ "แบล็กพิงก์ 2018 ทัวร์ [อินยัวร์แอเรีย] โซลเอ็กซ์บีซีการ์ด" ในวันที่ 11–12 พฤศจิกายน ที่สนามกีฬายิมนาสติกโอลิมปิก โดยชื่อทัวร์  'อินยัวร์แอเรีย' ถูกเลือกโดยสมาชิกวงเอง การจองตั๋วล่วงหน้าเปิดให้สมาชิกแฟนคลับของวงในวันที่ 14 กันยายน ผ่านอ็อกชันทิกเกต และเปิดจำหน่ายตั๋วแก่บุคคลทั่วไปในวันที่ 18 กันยายน สมาชิกแต่ละคนล้วนมีบทบาทในการนำเสนอแนวคิดของคอนเสิร์ตนี้ บัตรทั้งหมด 20,000 ใบ สำหรับคอนเสิร์ตทั้งสองวันถูกขายหมดอย่างรวดเร็ว 

ในระหว่างการแสดงคอนเสิร์ตทั้งสองวันที่โซล เจนนีได้แสดงเพลงเดี่ยวครั้งแรกของเธอ "โซโล" ซึ่งต่อมาวางจำหน่ายในวันที่ 12 พฤศจิกายน 2018 แบล็กพิงก์ยังออกอัลบั้มบันทึกการแสดงสด 14 แทร็กที่บันทึกระหว่างคอนเสิร์ตในโซล *แบล็กพิงก์ 2018 ทัวร์อินยัวร์แอเรียโซล* เมื่อวันที่ 30 สิงหาคม 2019 ด้วย

### แบล็กพิงก์ 2019–2020 เวิลด์ทัวร์ [อินยัวร์แอเรีย]
ในวันที่ 31 ตุลาคม 2018 แบล็กพิงก์ประกาศวันทัวร์ครั้งแรกของพวกเธอในทวีปเอเชียที่มีทั้งกรุงเทพ, จาการ์ตา, มะนิลา, สิงคโปร์ และกัวลาลัมเปอร์ เริ่มตั้งแต่กลางเดือนมกราคม 2019 ในวันที่ 28 มกราคม 2019 แบล็กพิงก์ได้ประกาศวันและสถานที่จัดคอนเสิร์ตอย่างเป็นทางการในทวีปยุโรป ทัวร์เริ่มวันที่ 18 พฤษภาคม 2019 ในอัมสเตอร์ดัม จากนั้นทางวงได้แชร์จุดแวะพักในอเมริกาเหนือเมื่อวันที่ 11 กุมภาพันธ์ 2019 ผ่านบัญชีสื่อสังคม ทัวร์ทวีปอเมริกาเหนือเริ่มที่ลอสแอนเจลิสในวันที่ 17 เมษายน สองวันก่อนวงจะขึ้นแสดงที่เทศกาลโคเชลลา ในวันที่ 22 กุมภาพันธ์ 2019 มีรายงานว่าบัตรทั้งหมด 60,000 ใบสำหรับทัวร์ทวีปอเมริกาเหนือครั้งแรกของวงขายหมดแล้ว แบล็กพิงก์ประกาศวันทัวร์ทวีปออสเตรเลียเมื่อวันที่ 25 กุมภาพันธ์ โดยมีเกียมอเตอส์เป็นผู้สนับสนุนทัวร์อย่างเป็นทางการ

ในวันที่ 15 เมษายน ทางวงได้ประกาศว่าจะจัดคอนเสิร์ตที่โดมทั้งหมดสี่รอบ เยือนสามเมืองในญี่ปุ่น โดยเริ่มในวันที่ 4 ธันวาคม 2019 ที่โตเกียว ในวันที่ 22 มกราคม 2020 มีการประกาศว่าทัวร์คอนเสิร์ตครั้งสุดท้ายที่ฟูกูโอกะโดม จะออกอากาศสดในโรงภาพยนตร์ 96 แห่งในญี่ปุ่นเพื่อตอบแทนแรงสนับสนุนจากแฟนเพลง อัลบั้มบันทึกการแสดงสดในรูปแบบดีวีดีและบลูเรย์ที่บันทึกระหว่างคอนเสิร์ตในโตเกียวโดม *แบล็กพิงก์ 2019–2020 เวิลด์ทัวร์อินยัวร์แอเรีย –โตเกียวโดม–* วางจำหน่ายเมื่อวันที่ 6 พฤษภาคม 2020 รูปแบบดีวีดียังติดอันดับหนึ่งบนออริคอนดีวีดีวีกลีชาร์ต (4–10 พฤษภาคม) ด้วย

## อัลบั้มบันทึกการแสดงสด
มีการออกอัลบั้มบันทึกการแสดงสด 2 อัลบั้มสำหรับอินยัวร์แอเรียเวิลด์ทัวร์: *แบล็กพิงก์ 2018 ทัวร์ 'อินยัวร์แอเรีย' โซล* และ *แบล็กพิงก์ 2019–2020 เวิลด์ทัวร์อินยัวร์แอเรีย – โตเกียวโดม*

### ''แบล็กพิงก์ 2018 ทัวร์ 'อินยัวร์แอเรีย' โซล''

***แบล็กพิงก์ 2018 ทัวร์ 'อินยัวร์แอเรีย' โซล*** เป็นอัลบั้มบันทึกการแสดงสดชุดที่สองของเกิร์ลกรุปเกาหลีใต้ แบล็กพิงก์ วางจำหน่ายเมื่อวันที่ 8 สิงหาคม 2019 บนดีวีดี และวันที่ 30 สิงหาคม 2019 บนแพลตฟอร์มดิจิทัลและสตรีมมิง

#### รายชื่อเพลง
# "ตู-ดู ตู-ดู"
# "ฟอร์เอเวอร์ยัง"
# "สเตย์" (เวอร์ชันรีมิกซ์)
# "วิสเซิล"
# "ยูแอนด์ไอ + โอนลีลุกแอตมี"
# "โซโล"
# "เรียลลี" (เวอร์ชันเร็กเก)
# "ซียูเลเทอร์"
# "เพลย์อิงวิทไฟร์"
# "บูมบายาห์"
# "แอสอิฟอิตส์ยัวร์ลาสต์"
# "วิสเซิล" (เวอร์ชันรีมิกซ์)
# "ตู-ดู ตู-ดู" (เวอร์ชันรีมิกซ์)
# "สเตย์"

### ''แบล็กพิงก์ 2019–2020 เวิลด์ทัวร์อินยัวร์แอเรีย – โตเกียวโดม''

***แบล็กพิงก์ 2019–2020 เวิลด์ทัวร์อินยัวร์แอเรีย – โตเกียวโดม*** เป็นอัลบั้มบันทึกการแสดงสดชุดที่สามของเกิร์ลกรุปเกาหลีใต้ แบล็กพิงก์ วางจำหน่ายเมื่อวันที่ 14 พฤษภาคม 2020

#### รายชื่อเพลง
# "ตู-ดู ตู-ดู" (เวอร์ชันญี่ปุ่น)
# "ฟอร์เอเวอร์ยัง" (เวอร์ชันญี่ปุ่น)
# "สเตย์" (เวอร์ชันญี่ปุ่น; รีมิกซ์]
# "วิสเซิล" (เวอร์ชันญี่ปุ่น)
# "คิลดิสเลิฟ" (เวอร์ชันญี่ปุ่น)
# "โดนต์โนว์วอตทูดู" (เวอร์ชันญี่ปุ่น)
# "เรียลลี" (เวอร์ชันญี่ปุ่น)
# "ซียูเลเทอร์" (เวอร์ชันญี่ปุ่น)
# "เพลย์อิงวิทไฟร์" (เวอร์ชันญี่ปุ่น)
# "คิกอิต" (เวอร์ชันญี่ปุ่น)
# "บูมบายาห์" (เวอร์ชันญี่ปุ่น)
# "แอสอิฟอิตส์ยัวร์ลาสต์" (เวอร์ชันญี่ปุ่น)

## ระเบียงภาพ

File:190112 Blackpink fans in Thailand.jpg|ฝูงชนในคอนเสิร์ตที่กรุงเทพ ประเทศไทย เมื่อวันที่ 12 มกราคม 2019
File:190202 Blackpink Philippines Concert (3).jpg|แบล็กพิงก์แสดงคอนเสิร์ตที่มะนิลา ฟิลิปปินส์ เมื่อวันที่ 2 กุมภาพันธ์ 2019
File:190427 Blackpink Toronto Concert (4).jpg|อินยัวร์แอเรียเวิลด์ทัวร์ในโทรอนโต แคนาดา เมื่อวันที่ 27 เมษายน 2019
File:20190518 Blackpink Amsterdam concert 10.jpg|อินยัวร์แอเรียเวิลด์ทัวร์ในอัมสเตอร์ดัม เนเธอร์แลนด์ เมื่อวันที่ 18 พฤษภาคม 2019
File:(190417) Jennie performing "SOLO" during In Your Area tour in Los Angeles 02.jpg|เจนนีแสดงเพลงเดี่ยวของเธอ "โซโล" ในคอนเสิร์ตที่ลอสแอนเจลิส
File:20190518 Blackpink Amsterdam concert 16 Jisoo.jpg|จีซูแสดงคัฟเวอร์ในเพลง "แคลริตี" ในคอนเสิร์ตที่อัมสเตอร์ดัม


## อ้างอิง

หมวดหมู่:คอนเสิร์ตทัวร์ในปี พ.ศ. 2561